Diari Oficial de la Generalitat Valenciana


Sumari del DOGV 5093, del 15-09-2005 (2005/9907)

Resolució de 9 de juny de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica D/C de 20 kV, secc. A 110, des de la nova ST la Vall d'Uixó a derivació la Llosa . Almenara, al terme municipal de la Vall d'Uixó (Castelló), corresponent a l'expedient de referència ATLINE/2003/293/12 (projecte 105/03), s'aprova el projecte d'execució i es declara en concret la seua utilitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5093

Data del DOGV
:   15-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9907


Organisme emissor
:   Conselleria d'Infraestructures i Transport

Tipus de document
:   Anunci

Resolució de 9 de juny de 2005, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica D/C de 20 kV, secc. A 110, des de la nova ST la Vall d'Uixó a derivació la Llosa - Almenara, al terme municipal de la Vall d'Uixó (Castelló), corresponent a l'expedient de referència ATLINE/2003/293/12 (projecte 105/03), s'aprova el projecte d'execució i es declara en concret la seua utilitat pública. [2005/M9907]
  
Examinats els antecedents que es troben en l'expedient ATLINE/2003/293/12 (projecte 105/03) del Servici Territorial d'Energia, tramitat a instància de la mercantil Iberdrola Distribución Eléctrica, SAU (Iberdrola).
  
Antecedents de fet
  
1. El 4 de desembre de 2003, Iberdrola va sol·licitar l'autorització per a la construcció d'una línia aèria trifàsica D/C de 20 kV, secc. A 110, des de la nova ST la Vall d'Uixó a derivació la Llosa - Almenara, al terme municipal de la Vall d'Uixó (Castelló).
  
2. El dia 23 de desembre de 2003 van ser satisfetes les taxes de l'esmentat expedient, i va començar la tramitació.
  
3. Es va iniciar la corresponent informació pública del projecte per mitjà de la publicació en el Diari Oficial de la Generalitat Valenciana del 6 d'octubre de 2004, en el Butlletí Oficial de la Província de Castelló de l'1 de març de 2005, i en el periòdic Mediterráneo del 4 d'octubre de 2004. Així mateix es va publicar l'anunci corresponent en el tauler d'edictes dels ajuntaments de la Vall d'Uixó i de la Llosa.
  
4. Amb data 30 de juny de 2004 es va tramitar la separata als ajuntaments de la Vall d'Uixó i de la Llosa, i es van establir les condicions corresponents.
  
5. El dia 9 de juliol de 2004, per part de personal tècnic del Servici Territorial d'Energia, es va emetre un informe tècnic sobre el projecte.
  
6. El dia 29 de març de 2005 va ser presentat l'escrit d'al·legacions per part de Celia Jarque Ortiz, en què proposava un traçat alternatiu .
  
7. El 31 de març de 2005 es remeten les al·legacions de Celia Jarque Ortiz a Iberdrola, amb indicació que presenten les contraal·legacions que estimen oportunes en el termini de 15 dies.
  
8. Iberdrola contesta el dia 21 d'abril de 2005 i manifesta, en síntesi, que únicament s'ha variat el traçat que sobrevola les parcel·les 412 i 411 del polígon 6, a fi d'evitar les construccions situades davall la línia, per a adaptar-se a allò que s'ha indicat en els articles 161 i 162 del Reial Decret 1.955/2000, d'1 de desembre, en les parts de la instal·lació de nova construcció. Igualment manifesta que el traçat que ha sigut sotmés a informació pública és el que a priori, reunix les millors condicions tècniques per a la construcció de la línia, i no es podrà modificar este per la disconformitat d'un o de diversos propietaris, i es pretén d'esta manera afectar tercers fins al moment no implicats.
  
Fonaments de dret
  
1. Vistos els preceptes de la Llei 54/1997, de 27 de novembre, del Sector Elèctric, així com el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, DOGV de 5 de maig de 2005, així com la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Respecte a les al·legacions presentades per Celia Jarque Ortiz, en l'article 161 del Reial Decret 1955/2000, d'1 de desembre, s'establixen les limitacions a la constitució de servitud de pas, i s'indica que la possibilitat tècnica d'una variació del traçat serà apreciada per l'òrgan que tramita l'expedient. En les esmentades al·legacions, Celia Jarque Ortiz sol·licita una variació de traçat sense justificar el compliment de les condicions establides en l'article 161.2 del Reial Decret 1.955/2000.
  
Este Servici Territorial d'Energia de Castelló resol:
  
Primer
  
Autoritzar a Iberdrola Distribución Eléctrica, SAU, la construcció d'una línia aèria trifàsica D/C de 20 kV, secc. A 110, des de la nova ST la Vall d'Uixó a derivació la Llosa - Almenara, al terme municipal de la Vall d'Uixó (Castelló), corresponent a l'expedient amb referència ATLINE/2003/293/12 (projecte 105/03), i les característiques principals de la qual són les següents:
  
Lloc de la instal·lació: termes municipals de la Vall d'Uixó i la Llosa (Castelló).
  
Característiques principals: línia aèria trifàsica D/C de 20 kV, secc. A 110, des de la nova ST la Vall d'Uixó a derivació la Llosa - Almenara, de 2.386 metres, al terme municipal de la Vall d'Uixó (Castelló).
  
Projecte tipus: línia aèria de MT 1451/0106/1, tipus 2A-110 amb aïllament suspés
  
Pressupost: 142.133,43 euros.
  
Segon
  
Desestimar les al·legacions interposades, pels motius expressats en el fonament de dret segon d'esta resolució.
  
Tercer
  
Declarar en concret la utilitat pública de les instal·lacions autoritzades en el punt primer de la present resolució, als efectes assenyalats en la Llei 54/1997, de 27 de novembre, del Sector Elèctric, i la urgent ocupació dels béns i dels drets afectats que es relacionen a continuació:
  
Quart
  
Aprovar el projecte d'execució amb les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres al Servici Territorial d'Energia adjuntant el certificat tècnic de la instal·lació, als efectes de la posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
e) El titular de la instal·lació tindrà en compte, per a l'execució, el compliment de les condicions que han sigut establides pels ajuntaments de la Vall d'Uixó i la Llosa.
  
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, en el termini d'un mes, comptador a partir de l'endemà de la notificació de la present, d'acord amb el que establix l'article 115 la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Esta publicació es realitza igualment als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.